CELEX: 32002L0006
Language: bg
Date: 2002-02-18 00:00:00
Title: Директива 2002/6/EО на Европейския парламент и на Съвета от 18 февруари 2002 година относно формалностите за даване на сведения за кораби, пристигащи в и/или напускащи пристанищата на държавите-членки на Общността (текст от значение за ЕИП)

Важна правна забележка

|

32002L0006

Официален вестник n° L 067 , 09/03/2002 стр. 0031 - 0045 специално чешко издание глава 07 том 006 стр. 69  - 84 специално испанско издание глава 07 том 006 стр. 69  - 84 специално унгарско издание глава 07 том 006 стр. 69  - 84 специално литвийско издание глава 07 том 006 стр. 69  - 84 LV.ES глава 07 том 006 стр. 69  - 84 MT.ES глава 07 том 006 стр. 69  - 84 PL.ES глава 07 том 006 стр. 69  - 84 SK.ES глава 07 том 006 стр. 69  - 84 специално словенско издание глава 07 том 006 стр. 69  - 84

		20020218Директива 2002/6/EО на Европейския парламент и на Съветаот 18 февруари 2002 годинаотносно формалностите за даване на сведения за кораби, пристигащи в и/или напускащи пристанищата на държавите-членки на Общността(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 80, параграф 2 от него,като взеха предвид предложението на Комисията [1],като взеха предвид становището на Икономическия и социален комитет [2],след консултиране с Комитета на регионите,в съответствие с процедурата, предвидена в член 251 от Договора [3],като имат предвид, че:(1) Общността има установена политика да насърчава устойчивия транспорт като морския транспорт и, по-специално, да насърчава превоза по море на къси разстояния.(2) Улесняването на морския транспорт е основна цел на Общността за по-нататъшното укрепване на морския транспорт в транспортната система като алтернатива и допълнение към други видове транспорт при транспортните връзки "от врата до врата".(3) Изискваните документни процедури при морския транспорт предизвикват загриженост и се считат за спънка в развитието на този вид транспорт до пълния му потенциал.(4) Конвенцията на Международната морска организация (ММО) за улесняване на международния превоза по море (по-долу наричана "Конвенцията FAL"), приета от Международната конференция за улесняване на пътуването и превоза по море на 9 април 1965 г., изменена по-късно, предвижда серия образци за стандартизирани формуляри за улеснение за корабите, които попълват определени формуляри за даване на сведения при пристигането си или заминаването си от дадено пристанище.(5) Повечето държави-членки използват тези формуляри за улеснение на превоза, но не прилагат образците, предвидени от ММО, по уеднаквен начин.(6) Уеднаквеността на образците на изискваните формуляри за пристигащ или заминаващ кораб от дадено пристанище следва да улеснява документните процедури за междинни спирания на пристанището и да бъде в полза на развитието на корабоплаването в Общността.(7) Следователно, за улеснение е уместно да се въведе признаване на формулярите на ММО за улеснение (наричани по-долу "FAL формуляри на ММО") на общностно равнище. Държавите-членки следва да признаят FAL формулярите на ММО и категориите сведения в тях като достатъчно доказателство, че корабът е попълнил формулярите за даване на сведения, каквото е и предназначението на тези формуляри.(8) Въпреки това, признаването на някои FAL формуляри на ММО, и по-специално декларацията за товар и — за пътническите кораби — списък с пътниците, биха увеличили сложността на формулярите за даване на сведения, тъй като тези формуляри не могат да съдържат всичките необходими сведения или защото вече съществуват добре установени практики за улеснение. Следователно задължителното признаване на тези формуляри не следва да се въвежда.(9) Морският транспорт е световна дейност и въвеждането на FAL формулярите на ММО в Общността би могло да очертае пътя към интензивното им използване в света.(10) Тъй като целта на предложените действия, а именно улесняване на морския транспорт, не може да се постигне в достатъчна степен от държавите-членки и поради това може, поради мащаба или ефектите от подобно действие, да се постигне по-добре на общностно равнище, Общността може да приеме мерки в съответствие с принципа на субсидиарност, прогласен в член 5 от Договора. Съгласно принципа на пропорционалност, прогласен в същия член, настоящата директива не превишава необходимото за постигане на тези цели.(11) Мерките, необходими за прилагането на настоящата директива, следва да се приемат съгласно Решение 1999/468/EО на Съвета от 28 юни 1999 г. относно установяване на процедурите за упражняване на изпълнителните правомощия, предоставени на Комисията [4].ПРИЕХА НАСТОЯЩАТА ДИРЕКТИВА:Член 1ЦелЦелта на настоящата директива е да улесни морския транспорт чрез създаване на стандартизирани формуляри за даване на сведения.Член 2Приложно полеНастоящата директива се прилага за формалностите за даване на сведения при пристигане и/или заминаване от пристанищата на държавите-членки на Общността, изложени в приложение I, част A, отнасяща се до кораба, корабните провизии, вещите на екипажа, списък на екипажа и в случай, че корабът е сертифициран да превозва 12 пътника или по-малко, списък на пътниците.Член 3ОпределенияЗа целите на настоящата директива се прилагат следните определения:a) "FAL Конвенция на ММО" означава Конвенцията на Международната морска организация за улесняване на международния превоз по море, приета от Международната конференция за улесняване на пътуването и морския транспорт на 9 април 1965 г.;б) "FAL формуляри на ММО" означава стандартизирани формуляри за улеснение формат A4, предвидени във FAL Конвенцията на ММО;в) "формалности за даване на сведения" означава сведенията, поискани от дадена държава-членка, които трябва да се предоставят с административни и процедурни цели при пристигането или напускането от кораба на пристанището;г) "кораб", означава морски съд или съд от всякакъв тип, експлоатиран в морска среда;д) "корабни провизии" означава стоките, които се използват на кораба, включително хранителни стоки, товари, превозвани за продажба на пътниците и членовете на екипажа, гориво и смазочни материали, без оборудването и резервните части за кораба;е) "корабно оборудване" означава предмети, различни от резервните части за кораба, които се намират на борда, с цел да бъдат използвани и които са подвижни, но не са с потребителски характер, включително аксесоари като спасителни лодки, животоспасяващи съоръжения, мебели, корабна екипировка и други вещи;ж) "резервни части за кораба" означава предмети, които служат за поправка или смяна, предназначени за кораба, на който те се пренасят;з) "вещи на екипажа" означава облекло, уреди за ежедневна употреба и други предмети, които могат да включват валута, принадлежаща на екипажа и превозвана на кораба;и) "член на екипажа" означава всяко лице, което в действителност е наето да изпълнява задължения на борда по време на пътуването като работник или персонал по поддръжката на кораба и е включено в списъка на екипажа.Член 4Приемане на формуляриДържавите-членки приемат, че формулярите за даване на сведения, предвидени в член 2, са спазени, когато дадените сведения са в съответствие със:a) съответните спецификации в приложение I, части Б и В; иб) съответните формуляри по образец в приложение II с техните категории от данни.Член 5Процедура за изменениеВсяко изменение на приложения I и II от настоящата директива и позоваване на разпоредби на ММО с цел тяхното съгласуване с мерки на Общността или ММО, които са влезли в сила, трябва да се приемат съгласно редовната процедура, предвидена в член 6, параграф 2, доколкото измененията не разширяват приложното поле на настоящата директива.Член 6Комитет1. Комисията се подпомага от комитет, учреден съгласно член 12, параграф 1 на Директива 93/75/ЕИО на Съвета [5].2. В случаите, при които се прави позоваване на настоящия параграф, се прилагат членове 5 и 7 от Решение 1999/468/ЕО, отнасящи се до разпоредбите на член 8 от него.Срокът, предвиден в член 5, параграф 6 от Решение 1999/468/ЕО, е три месеца.3. Комитетът приема свой процедурен правилник.Член 7Изпълнение1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 9 септември 2003 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите на националното си законодателство в областта, уредена с настоящата директива.Член 8Влизане в силаНастоящата директива влиза в сила от деня на публикуването ѝ в Официален вестник на Европейските общности.Член 9АдресатиАдресати на настоящата директива са държавите-членки.Съставено в Брюксел на 18 февруари 2002 година.За Европейския парламентПредседателP. CoxЗа СъветаПредседателJ. Piqué i Camps[1] ОВ С 180 Е, 26.6.2001 г., стр. 85.[2] ОВ С 221, 7.8.2001, стр. 149.[3] Становище на Европейския парламент от 25 октомври 2001 г. (все още непубликувано в Официален вестник) и Решение на Съвета от 7 декември 2001 г.[4] ОВ L 184, 17.7.1999, стр. 23.[5] ОВ L 247, 5.10.1993 г., стр. 19. Директива, последно изменена от Директива 98/74/ЕО на Комисията (ОВ L 276, 13.10.1998, стр. 7).--------------------------------------------------20020218ПРИЛОЖЕНИЕ IЧАСТ АСписък с формулярите за даване на сведения по член 2 относно корабите, пристигащи в или напускащи пристанища на държавите-членки на Общността1. FAL формуляр 1 на ММО, обща декларацияОбщата декларация е основен документ при пристигане и заминаване, която дава информацията, изисквана от органите на държавата-членка, отнасяща се за кораба.2. FAL формуляр 3 на ММО, декларация за корабните провизииДекларацията за корабните провизии е основен документ при пристигане и заминаване, която дава информацията, изисквана от органите на държавата-членка, отнасящи се до корабните провизии.3. FAL формуляр 4 на ММО, декларация за вещите на екипажаДекларацията за вещите на екипажа е основен документ, който дава изискваните от органите на държавата-членка сведения, отнасящи се до вещите на екипажа. Тя не се изисква при заминаване.4. FAL формуляр 5 на ММО, списък на екипажаСписъкът на екипажа е основен документ, който дава сведения на органите на държавата-членка относно броя и състава на екипажа на кораба при неговото тръгване и пристигане. Когато органите изискват сведения за екипажа на кораба при неговото тръгване, копие от списъка на екипажа, представено при пристигането, се приема при заминаването, ако то е подписано отново, и на гърба са направени забележки за наличието или липсата на промяна в броя и състава на екипажа.5. FAL формуляр 6 на ММО, списък на пътницитеЗа кораби, които имат сертификат за превозване на 12 или по-малко пътници, списъкът с пътниците е основен документ, който дава сведения на органите на дадена държава-членка относно пътниците при пристигане и заминаване на кораба.ЧАСТ БПодписващи страни1. FAL формуляр 1 на ММО, обща декларацияОрганите на държавата-членка приемат обща декларация с дата и подпис от капитана на кораба, от морски служител или друго лице, надлежно упълномощено от капитана, или сертифицирана по приемлив начин от съответния орган.2. FAL формуляр 3 на ММО, декларация за корабните провизииОрганите на държавата-членка приемат декларация за корабните провизии, датирана и подписана от капитана на кораба или друг офицер, надлежно упълномощен от капитана и лично запознат с фактите относно корабните провизии, или сертифицирана по приемлив начин от съответния орган.3. FAL формуляр 4 на ММО, декларация за вещите на екипажаОрганите на държавата-членка приемат декларация за вещите на екипажа, датирана и подписана от капитана на кораба или друг офицер, надлежно упълномощен от капитана, или сертифицирана по приемлив начин от заинтересования орган. Органите на държавата-членка могат да изискват също така всеки член на екипажа да се подпише, или, ако той не може да направи това, да постави знак на декларацията относно неговите вещи.4. FAL формуляр 5 на ММО, списък на екипажаОрганите на държавата-членка приемат списъка на екипажа, датиран и подписан от капитана на кораба или друг офицер, надлежно упълномощен от капитана, или сертифициран по приемлив начин от съответния орган.5. FAL формуляр 6 на ММО, списък на пътницитеЗа кораби, които имат сертификат за превозване на 12 или по-малко пътници, органите на държавата-членка приемат списъка на пътниците, датиран и подписан от капитана на кораба или друг офицер, надлежно упълномощен от капитана, или сертифициран по приемлив начин от съответния орган.ЧАСТ ВТехнически спецификации1. Форматите на FAL формулярите на ММО стриктно отговарят на моделите на бланките в приложение II, доколкото това е технически възможно. Те се отпечатват на отделен лист хартия формат A4 (210 мм х 297 мм), разположени по дължина. Поне 1/3 от обратната страна на формулярите се запазва за ползване от администрацията на държавите-членки.За целите на признаването на FAL формулярите на ММО, форматите и начинът на разположение на стандартизираните формуляри за улеснение, препоръчани и възпроизведени от ММО въз основа на Конвенцията на ММО за улесняване на международния превоз по море в сила от 1 май 1997 г., се считат за еквивалентни на форматите в приложение II.2. Органите на държавата-членка приемат сведенията, предадени по законен и разбираем начин, включително чрез формуляри, попълнени с мастило или химически молив или изготвена чрез автоматична техника за обработка на данни.3. Без да се засягат методите за предаване на данни по електронен път, когато дадена държава-членка приема предоставянето на сведения за кораба в електронна форма, тя приема предаването на тези сведения, когато те са изготвени с електронна техника за обработка или обмен на данни, която съответства на международните стандарти, при условие че е в четлив и разбираем формат и съдържа изискваните сведения.Държавите-членки могат в последствие да обработват получените сведения във формат, какъвто те считат за подходящ.--------------------------------------------------20020218ПРИЛОЖЕНИЕ IIОбразци на FAL формуляри на ММО, предвидени в член 4 и приложение I+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------